Coordenadas: 55°45′15″N 37°37′12″L﻿ / ﻿55.754166666667, 37.62

A **Praza Vermella** (en ruso: Красная площадь, tr. *Krásnaja plóščaď*; AFI: [ˈkrasnəjə ˈploɕːətʲ]) é unha praza situada en Moscova, capital da Federación Rusa. A praza separa o Kremlin, a antiga cidadela real e actuala residencia oficial do Presidente de Rusia, dun histórico barrio de mercadores coñecido como Kitai-gorod. A Praza Vermella é a miúdo considerada a praza central de Moscova e de toda Rusia, xa que as principais rúas de Moscova, que conectan coas principais estradas do país, parten dela.

Orixe e nome
------------

O nome da Praza Vermella non provén nin pola cor dos ladrillos que o rodean (que, de feito, foron blanqueados en certos momentos da historia), nin da relación entre a cor vermella e o comunismo. O nome xurdiu porque a palabra rusa красная (*Krasnaya*) pode significar tanto "vermello" como "fermoso" (este último é máis ben arcaico; прекрасная, *prekrasnaya*). Esta palabra, co significado de "belo", aplicouse orixinalmente á Catedral de San Basilio e posteriormente foi trasladado á praza próxima. Crese que a praza adquiriu o seu nome actual (que substitúe á Pozhar, "lugar queimado") no século XVII. Varias cidades antigas rusas, como Suzdal, Yelets, e Pereslavl Zalessky, a súa praza principal chámase *Krasnaya Ploshchad*.

Descrición
----------

Catedral de San Basilio.
A Praza Vermella separa o Kremlin, a fortaleza real onde actualmente reside o presidente de Rusia, do barrio histórico comercial de Kitai-gorod. Dela parten as principais rúas de Moscova en todas direccións, prolongadas en autoestradas até fóra da cidade. Por iso é considerada a praza como o centro da cidade e de toda Rusia.

A zona onde está situada a praza estaba orixinariamente poboada por edificios de madeira, pero foi limpada por Iván III de Rusia, xa que eran susceptibles de arder con facilidade. A nova praza serviu como lugar para os mercados, máis tarde para cerimonias públicas e proclamacións, mesmo para coroar aos tsares.

Na praza atópanse o patíbulo, o monumento a Kuzma Minin e a Dmitry Pozharsky, ademais do mundialmente famoso sepulcro (mausoleo) de Lenin. Na parede do Kremlin están sepultas grandes figuras da Unión Soviética e relevantes militantes comunistas (como o líder Iosif Stalin, o cosmonauta Iuri Gagarin, o xornalista e escritor estadounidense John Reed, algúns altos xefes militares etc).

Historia recente
----------------

O 28 de maio de 1987, o entón novo xermano-occidental Mathias Rust aterrou o seu pequeno avión Cessna en plena praza. Tivo que cumprir máis de 400 días de cárcere e ese feito tamén derivou na forzada renuncia do mariscal Sergey Sokolov, o entón ministro de defensa soviético.

En anos recentes na Praza Vermella celebráronse numerosos concertos. Realizaron actuacións alí grupos internacionais como Pink Floyd, a banda alemá Scorpions que celebrou un recital coa orquestra presidencial da Federación Rusa no aniversario da capital rusa. Ou o antigo *beatle* Paul McCartney.

Galería fotográfica
-------------------

* A praza á noite.A praza á noite.
* Grandes Almacéns GUM.Grandes Almacéns GUM.
* Catedral de San Basilio.Catedral de San Basilio.
* Museo histórico.Museo histórico.


Vista panorámica da Praza Vermella

Vista panorámica da Praza Vermella

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

### Outros artigos

* Kremlin de Moscova
* Catedral de San Basilio
* Moscova

### Ligazóns externas

* Vídeo da Praza Vermella

|  |  |
| --- | --- |
| Control de autoridades | 
* Wd: Q41116
* WorldCat
* VIAF: 315161730
* BNF: 160364187
* BRE: 2106599
* EBID: ID
* FAST: 1724886
* GeoNames: 6295575
* GND: 4300370-9
* Google Maps: 8949916143843422495
* LCCN: sh85112097
* MusicBrainz: ID
* NKC: ge230825
* OSM: 1577673
* Orthodox Encyclopedia: 2458933

 |